b"\n_START_ARTICLE_\nNils Malmros\n_START_SECTION_\nBakgrunn\n_START_PARAGRAPH_\nHans far, Richard Malmros, var (fra 1954) professor i neurokirurgi ved Aarhus Universitet. Moren var cand.mag., men konsentrerte seg om \xc3\xa5 passe de fem barna._NEWLINE_Nils var kreativ og full av initiativ og lot seg ofte inspirere av sine omgivelser til sm\xc3\xa5 skuespill. Familiens tur i teatret for \xc3\xa5 se Shakespeare, kunne s\xc3\xa5ledes fortsette hjemme i kjelleren, hvor Nils med hjelp fra sine venner fortsatte fortellingen med scene, kulisser, kostymer, selvskreven dialog og naturligvis publikum._NEWLINE_Senere ble Nils inspirert av grafikeren Palle Nielsens verker, og kastet seg straks over \xc3\xa5 laee egne verk i stil med hans. Ogs\xc3\xa5 m\xc3\xb8bler i stil med B\xc3\xb8rge Mogensens har v\xc3\xa6rt omdreiningspunktet for Nils' skaperkraft. Sistnevnte interesse fikk s\xc3\xa5gar Nils til \xc3\xa5 velge \xc3\xa5 studere til m\xc3\xb8belarkitekt i K\xc3\xb8benhavn. Studiet holdt dog kun et \xc3\xa5r, inntil savnet av \xc3\x85rhus og vennene ble for stort. Tilbake i \xc3\x85rhus begynte Nils p\xc3\xa5 medisinstudiet. I 1987 tok Nils medisinsk embedseksamen efter 23 \xc3\xa5rs studier. _NEWLINE_I sin gymnasie- og studietid gikk Nils mye p\xc3\xa5 kino. S\xc3\xa6rlig Fran\xc3\xa7ois Truffauts film Jules et Jim gjorde et uutslettelig inntrykk. Nils s\xc3\xa5 denne filmen adskillige ganger og m\xc3\xa5tte naturligvis lage sin egen versjon. _NEWLINE_Filmen At kende sandheden som er tatt opp i sort/hvitt, forteller historien om Malmros\xe2\x80\x99 far Richard Malmros. Han kom fra fattige k\xc3\xa5r og ble siden overlege og neurokirurg ved \xc3\x85rhus Kommunehospital. Her var han med og anvendte det radioaktive kontraststoffet thorotrast som mange \xc3\xa5r senere viste seg \xc3\xa5 v\xc3\xa6re kreftfremkallende. I forbindelse med filmen utgav Malmros sammen med sin medforfatter John Mogensen boken At kende Sandheden. En bog om Nils Malmros\xe2\x80\x99 film & Filmens manuskript.\n_START_SECTION_\nFilmarbeid\n_START_PARAGRAPH_\nNils Malmros arbeider med en tett instruksjon av skuespillerne og har ofte arbeidet med barn og unge amat\xc3\xb8rskuespillere._NEWLINE_Denne metode ses i spillefilmen De unge \xc3\xa5r: Erik Nietzsche sagaen del 1 hvor Jens Albinus spiller en instrukt\xc3\xb8r med parodi over Malmros.\n_START_SECTION_\nPriser\n_START_PARAGRAPH_\nMalmros\xe2\x80\x99 film har tre gange v\xc3\xa6rt nominert til Gullbj\xc3\xb8rnen p\xc3\xa5 filmfestivalen i Berlin. Tre ganger har han vunnet Robert-priser og fire ganger Bodil-priser for Bedste danske film. Kundskabens tr\xc3\xa6 har v\xc3\xa6rt vist p\xc3\xa5 Filmfestivalen i Cannes, mottatt Gjert Baardsen-prisen i Haugesund og Filmlinse, L\xc3\xbcbeck. Han mottok i 2005 Copenhagen International Film Festivals \xc3\xa6respris Den gyldne svane for sin samlede produksjon p\xc3\xa5 inntil da ni filmer. I 2006 mottok han Nordisk Film Prisen p\xc3\xa5 100 000 kroner for sitt samlede verk i anledning av Nordisk Films 100-\xc3\xa5rsjubileum. Han mottok ogs\xc3\xa5 Otto Rungs Forfatterlegat i 1990."